Lav et referat af nedenstående tekst:

Tekst:
Cornelius Bruun har arbejdet på caféen 'På Banen' i over tre år, men til nytår er det slut. Det bliver da også en omvæltning for tjeneren, og han kommer til at savne at arbejde på caféen. - Det er selvfølgelig sørgeligt. Jeg har været her næsten al den tid, vi har eksisteret, siger tjener Cornelius Bruun fra 'På Banen'. Har mistet finansering til Arne-pension Cornelius Bruun har nogle personlige problemer, som gør, at han ikke kan tage en normal uddannelse. Derfor blev han i sin tid sendt til 'På Banen' i stationsbygningen i Hobro. - Det har givet mig en god del erfaring i forhold til at komme ud på en arbejdsplads, og så har jeg fået lidt mere indsigt i, hvordan arbejdet bag kassen er, siger han. 'På Banen' har på den måde hjulpet mange unge med at komme videre i enten uddannelse eller i job. Men regeringens finansiering af Arne-pensionen er hentet fra midler til netop projekter som 'På Banen', og det betyder færre unge. Derfor har fonden bag besluttet at lukke stedet. - Vi er en fond, der er lavet til at lave indsatser for unge mennesker. Vi skal ikke tjene penge. Vi skal bare have det til at løbe rundt, men når vores indsatser ikke kommer, så er vi også nødt til at tilpasse de steder, hvor vi kan tilbyde indsatser, siger Leif Skaarup, afdelingsleder i fonden Hedehusene. Ikke optimalt for de unge Mange af de unge, som nu ikke bliver sendt til projekter som 'På Banen', vil fremover blive sendt direkte ud til virksomhederne, og det er ifølge den daglige leder ikke optimalt. - Der er en stor risiko for, at der er nogle unge, der er sårbare, som får rigtig, rigtig svært ved at komme ud og få et job bagefter, fordi de kommer til at få et nederlag mere, siger Leif Skaarup. Fonden bag 'På Banen' driver en anden café i Mariager efter samme principper, og her regner Cornelius Bruun med at forsætte sit forløb. - I mit tilfælde har jeg fået mulighed for at komme ud på vores søstercafé Café Salt i Mariager, hvor jeg kan få lov til at stå i en lille position som tjener, siger Cornelius Bruun.

Referat:
Den socialøkonomiske café 'På Banen' i Hobro, som hjælper unge med problemer med at få en uddannelse eller et arbejde, lukker til nytår.